- Hindi News
- National
- अग्रसेन विवि में दो विधानसभा सदस्यों की नियुक्ति पर विपक्ष ने जताया एतराज
अग्रसेन विवि में दो विधानसभा सदस्यों की नियुक्ति पर विपक्ष ने जताया एतराज
शिमला | निजीविवि महाराजा अग्रसेन विवि में दो विधानसभा सदस्यों की नियुक्ति को लेकर लाए गए प्रस्ताव पर विधानसभा में विपक्ष ने एतराज जताया। सीएम वीरभद्र सिंह की ओर से लाए विधेयक को लेकर बीजेपी सदस्य सुरेश भारद्वाज ने कहा कि जिस रूप में प्रस्ताव लाया गया है वह सही नहीं है। प्रस्ताव से लगता है कि इसे लेकर सदन में चुनाव होगा। नेता प्रतिपक्ष प्रेमकुमार धूमल ने कहा कि प्रस्ताव की शब्दावली होती है। सदन चुनेगा या अध्यक्ष को अधिकृत करेगा, यह स्पष्ट होना चाहिए। इस प्रस्ताव को या तो विदड्रा कर कल फिर लाया जाए या फिर इसे संशोधित रूप में पेश किया जाए। उन्होंने कहा कि चुनाव की जगह मनोनयन लिखा जाना चाहिए था। वरना इसका मतलब यह होगा कि सदन में चुनाव होना चाहिए। वहीं, संसदीय कार्य मंत्री मुकेश अग्निहोत्री ने कहा कि पहले भी इस तरह की तैनातियों निजी विश्वविद्यालयों में होती रही हैं। इस पर आपत्ति है तो इसे सीएम प्रस्ताव को संशोधित रूप में पेश कर सकते हैं। इसके बाद सीएम वीरभद्र सिंह ने संशोधित रूप में प्रस्ताव को सदन में पेश किया और कहा कि सदन इन सदस्यों के मनोनयन के लिए स्पीकर को अधिकृत करता है। इसके बाद सदन में इसे संशोधित रूप में रखे जाने के बाद ध्वनिमत से पारित किया गया।
tgl_Latn sot_Latn hin_Deva hin_Deva hin_Deva